Kosh B&B | LekkeSlaap
Kosh B&B is 'n gastehuis wat onlangs gevestig is in die bekoorlike myndorpie Klerksdorp in Noordwes. Klerksdorp het 'n hele rits besienswaardighede, insluitend die Faan Meintjies Natuurreservaat, die Klerksdorp Museum en die Klerksdorp Gholfbaan. Dit is ook 'n gewilde rusplek vir talle reisigers wat op pad is na Kimberley en Kaapstad.
Die gastehuis beskik oor 3 kamers en die hele gastehuis het slaapplek vir tot 6 gaste. Elke kamer beskik oor 'n badkamer met 'n stort en toilet, 'n kombuisie met 'n yskassie en mikrogolfoond, DStv en WiFi-toegang. Daar is ook gratis koffie- en teemaakgeriewe in al die kamers. Veilige parkeerplek is op die perseel beskikbaar.
Kosh B&B is in die stil en rustige woonbuurt Neserhof geleë, wat binne stapafstand vanaf die Klerksdorp Hospitaal, Klerksdorp Gholfbaan, Regeringsdepartemente en omtrent 2 km van die middedorp af is. Die meeste van die restaurante in die area is ook hier geleë en die B&B is naby die N12-hoofweg.